CELEX: 32013R1231
Language: el
Date: 2013-11-28 00:00:00
Title: Εκτελεστικός κανονισμός (ΕΕ) αριθ. 1231/2013 της Επιτροπής, της 28ης Νοεμβρίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

3.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1231/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στον (στους) κωδικό (-ούς) ΣΟ που εμφαίνεται (-ονται) στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό, να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι [τρίμηνη].
            
         
               (5)
            
            
               [Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα],
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον (στους) κωδικό (-ούς) ΣΟ που αναφέρεται (-ονται) στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου [τριών] μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.
      
         
            Για την Επιτροπή, εξ ονόματος του Προέδρου,
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Απόσταγμα εκχυλισμένων αρωματικών (επεξεργασμένο) που διαθέτει τα ακόλουθα φυσικοχημικά χαρακτηριστικά:
                  
                              —
                           
                           
                              περιεκτικότητα σε αρωματικά συστατικά μεταξύ 74,2 % και 75 % κατά βάρος, όπως καθορίζεται από τη διαδικασία χρωματογραφικής στήλης που περιγράφεται στο παράρτημα Α του κεφαλαίου 27 των επεξηγηματικών σημειώσεων της συνδυασμένης ονοματολογίας (ΕΣΣΟ)·
                           
                        
                              —
                           
                           
                              πυκνότητα στους 15 °C μεταξύ 0,9521 και 0,9590 g/cm3,
                           
                        
                              —
                           
                           
                              όχι περισσότερο από 4 % κατ’ όγκον αποστάζει σε θερμοκρασία έως 300 °C, σύμφωνα με τη μέθοδο ASTM D 86-67 (EN ISO 3405).
                           
                        Το απόσταγμα εκχυλισμένων αρωματικών είναι εκχύλισμα που είναι αποτέλεσμα της διύλισης λιπαντικών από υπολείμματα απόσταξης κενού.
                  Τα αρωματικά συστατικά παράγονται ως υποπροϊόντα κατά τον εξευγενισμό βασικών αποθεμάτων σε λιπαντικά έλαια και κεριά.
                  Το προϊόν χρησιμοποιείται ως πλαστικοποιητής για μη βουλκανισμένα μείγματα καουτσούκ που αποτελούν πρώτες ύλες για την κατασκευή ελαστικών και άλλων βουλκανισμένων προϊόντων καουτσούκ.
               
               
                  2707 99 99
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 2707, 2707 99 και 2707 99 99.
                  Καθώς το προϊόν δεν λαμβάνεται απευθείας με απόσταξη ή διύλιση αργού πετρελαίου ή από ακατέργαστα έλαια που λαμβάνονται από ασφαλτούχα υλικά και το βάρος των αρωματικών συστατικών στο προϊόν υπερβαίνει το βάρος των μη αρωματικών συστατικών, αποκλείεται η κατάταξη στην κλάση 2710 ως έλαια από πετρέλαιο και έλαια που λαμβάνονται από ασφαλτούχα ορυκτά, άλλα από τα ακατέργαστα έλαια, παρασκευάσματα που δεν κατονομάζονται ούτε περιλαμβάνονται αλλού, που περιέχουν κατά βάρος 70 % ή περισσότερο, έλαια από πετρέλαιο ή από ασφαλτούχα ορυκτά ή απόβλητα ορυκτελαίων (βλ. σημείωση 2 του κεφαλαίου 27).
                  Καθώς το προϊόν δεν λαμβάνεται απευθείας από το πετρέλαιο, από λάδια από πετρέλαιο ή από ασφαλτούχα ορυκτά και η περιεκτικότητα σε αρωματικά συστατικά στο προϊόν είναι μικρότερη του 80 %, αποκλείεται η κατάταξη στην κλάση 2713 ως οπτάνθρακα (κοκ) από πετρέλαιο, άσφαλτο από πετρέλαιο και άλλα κατάλοιπα (βλ. επίσης τις επεξηγηματικές σημειώσεις της συνδυασμένης ονοματολογίας (ΕΣΣΟ) στις διακρίσεις 2713 90 10 και 2713 90 90).
                  Το προϊόν είναι εκχύλισμα που λαμβάνεται με την διύλιση λιπαντικών από υπολείμματα απόσταξης κενού. Λόγω της περιεκτικότητάς του σε αρωματικά συστατικά, ανήκει στην κατηγορία των ελαίων ή παρόμοιων προϊόντων στα οποία το βάρος των αρωματικών συστατικών υπερβαίνει το βάρος των μη αρωματικών συστατικών (βλ. επίσης τις ΕΣΣΟ στις διακρίσεις 2707 99 91 και 2707 99 99, σημείο 2).
                  Συνεπώς, πρέπει να καταταγεί στον κωδικό ΣΟ 2707 99 99.